**Ա Մ Փ Ո Փ Ա Թ Ե Ր Թ**

**«ՔՐԵԱԿԱՏԱՐՈՂԱԿԱՆ ԵՎ ՀԱՐԿԱԴԻՐ ԿԱՏԱՐՄԱՆ ԾԱՌԱՅՈՒԹՅՈՒՆՆԵՐԻ ՊԱՇՏՈՆՆԵՐ ԶԲԱՂԵՑՆԵԼՈՒ ՄՐՑՈՒՅԹԻ ԱՆՑԿԱՑՄԱՆ ԿԱՐԳԸ ՍԱՀՄԱՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ԿԱՏԱՐՎԱԾ ԱՌԱՋԱՐԿՈՒԹՅՈՒՆՆԵՐԻ**

|  |  |  |  |  |
| --- | --- | --- | --- | --- |
| **Հ/Հ** | **Առարկության, առաջարկության հեղինակը, Գրության ստացման ամսաթիվը, գրության համարը** | **Առարկության, առաջարկության բովանդակությունը** | **Եզրակացություն** | **Կատարված փոփոխությունը** |
| 1. | 2. | 3. | 4. | 5. |
| 1. | ՀՀ վարչապետի աշխատակազմի իրավաբանական վարչություն 09.07.2020 թիվ  02/09.10/33117-2020 գրություն | 1. 11-րդ կետում սահմանված չէ մրցույթ անցկացնելու մասին հայտարարության հրապարակման ժամկետ:   1. 14-րդ կետի 3-րդ, 4-րդ և 5-րդ ենթակետերում օգտագործվող *«հայտարարություն****»*** եզրույթն անորոշ է, մասնավորապես՝ արդյոք միայն քաղաքացու հայտարարությունը բավարար է ենթակետերով սահմանված տեղեկություններն արժանահավատ համարելու համար: 2. 17-րդ կետը բովանդակազուրկ է, քանի որ պարզ չէ՝ մրցույթին մասնակցելու համար ոչ մի դիմում չներկայացվելու վերաբերյալ քրեակատարողական ծառայության պետին և համապատասխան քրեակատարողական հիմնարկի պետին տեղյակ պահելն ինչ նպատակ է հետապնդում,   4. «Մրցույթի նախապատրաստական աշխատանքները» գլխում նախատեսված չէ քաղաքացու ներկայացրած փաստաթղթերն ամբողջական չլինելու և (կամ) դրանցում տեխնիկական թերությունների առկայության դեպքում դիմումն ուղղելու և (կամ) պահանջվող փաստաթղթերը համալրելու հստակ ընթացակարգ և ժամկետներ,  5. Հավելվածի բովանդակությունից պարզ չէ, թե համապատասխան հիմքերի առկայության պարագայում մրցույթը չկայացած համարելու դեպքում ինչ ժամկետներում է հայտարարվում նոր մրցույթ:   1. Նախագծի 2-րդ հավելվածով սահմանված հարկադիր կատարումն ապահովող ծառայության պաշտոններ զբաղեցնելու համար մրցույթի անցկացման կարգում ևս առկա են մի շարք ընթացակարգային թերի կարգավորումներ: Օրինակ՝ պարզ չէ, թե երբ է ձևավորվում մրցութային հանձնաժողովը, երբ է տեղեկացվում մրցույթի անցկացման մասին և այլն: | 1. Ընդունվել է: 2. Ընդունվել Է: 3. Չի ընդունվել: 4. Ընդունվել է: 5. Ընդունվել է: 6. Ընդունվել է մասնակի: | 1. Նախագծում կատարվել է համապատասխան փոփոխություն: 2. Կետը խմբագրվել է: 3. Տեղյակ պահելն ունի իրազեկվածությունն ապահովելու նպատակ: 4. Նախագծում կատարվել է համապատասխան փոփոխություն: 5. Նախագծում կատարվել է համապատասխան փոփոխություն:   6. Նախագծի առարկությունների հիմնական մասը համար հիքմ է ընդունվում Քաղաքացիական ծառայողների մրցույթի կարգը: Ստացվում է, որ հարկադիր կատարողների մրցույթը ևս պետք է լինի նույն կարգով: Այնինչ, «Հարկադիր կատարումն ապահովող ծառայության մասին» օրենքում լրացումներ և փոփոխություններ կատարելու մասին» ՀՕ-16- օրենքի 36-րդ հոդվածից հստակ Է, որ հարկադիր կատարողներին՝ որպես առանձին տեսակ պետք է սահմանել մրցույթի իր կարգը:  Ավելին, «Քաղաքացիական ծառայության մասին» ՀՀ օրենքի 2-րդ հոդվածի համաձայն՝ *«Սույն օրենքի գործողությունը տարածվում է օրենսդիր, գործադիր, դատական իշխանության մարմիններում, Հանրապետության նախագահի աշխատակազմում, դատախազությունում, քննչական մարմիններում, անկախ պետական մարմիններում, ինքնավար մարմիններում, Մարդու իրավունքների պաշտպանի աշխատակազմում, ինչպես նաև Կառավարությանը, վարչապետին և նախարարություններին ենթակա պետական մարմիններում (այսուհետ՝ համապատասխան մարմին) քաղաքացիական ծառայության պաշտոնների անվանացանկով նախատեսված պաշտոն զբաղեցնող անձանց վրա:* ***Սույն հոդվածի 1-ին մասով նախատեսված մարմիններում պետական ծառայության հարաբերությունները կարգավորվում են սույն օրենքով, եթե այլ օրենքներով առանձնահատկություններ սահմանված չեն:*** Հարկադիր կատարումն ապահովող ծառայությունը 1998թ, սկսված հարկադիր կատարողներին ընտերել է մրցույթով՝ հիմք ընդունելով Արդատադության նախարարի թիվ 85, 163, 187 հրամանները: Հիմք ընդունելով վերոգրյալը՝ ինչպես նաև այն հանգամանքը, որ Ծառայության մասին օրենքը կարող է նախատեսել առանձնահատկություններ՝ մրցույթի կարգը մշակելիս հիմք է ընդունվել տարիների ընթացքում ներդրված հաջողված փորձը, հարկադիր կատարող լինելու համար անհրաժեշտ ունակությունների, որակները ստուգելու համար մեխանիզմների ներդրման միտումը: |
|  | ՀՀ վարչապետի աշխատակազմի քաղաքացիական ծառայության գրասենյակ 09.07.2020 թիվ  02/09.10/33117-2020 գրություն | 1. Նախագծի նախաբանի «Հայաստանի Հանրապետության օրենքի» բառերը փոխարինել «օրենքի» բառով՝ համապատասխանեցնելով «Նորմատիվ իրավական ակտերի մասին» օրենքի 18-րդ հոդվածի 3-րդ մասին:  2. Նախագծի **1-ին կետով հաստատված** քրեակատարողական ծառայության պաշտոններ զբաղեցնելու մրցույթի անցկացման **կարգի (այսուհետ՝ Կարգ)՝**  60-րդ կետով սահմանվում է, որ «Եթե մասնակիցներից ոչ մեկը **թեստավորման առաջադրանքների** առնվազն 80 տոկոսին ճիշտ պատասխան չի տվել, ինչպես նաև թեստավորման առաջադրանքների առնվազն 80 տոկոսին ճիշտ պատասխան տված միակ մասնակիցը .........., ապա Հանձնաժողովն ընդունում է որոշում` մրցույթի արդյունքում հաղթող չճանաչելու մասին և այդ որոշումն անմիջապես ուղարկում է քրեակատարողական ծառայության պետին, **իսկ քրեակատարողական հիմնարկի կրտսեր խմբի պաշտոնի մրցույթի դեպքում՝ համապատասխան քրեակատարողական հիմնարկի պետին**:»: Սակայն Կարգի 5-րդ կետով սահմանվում է, որ Քրեակատարողական հիմնարկի կրտսեր խմբի թափուր պաշտոնի համար ներքին և արտաքին մրցույթն անցկացվում է **հարցազրույցի ձևով**, այսինքն՝ կրտսեր խմբի թափուր պաշտոնի համար թեստավորում չի անցկացվում:  Ելնելով վերոգրյալից անհրաժեշտ է 60-րդ կետը խմբագրել այնպես, որ թեստավորման վերաբերյալ նորմերը չվերաբերեն կրտսեր խմբի պաշտոններին.  **3. 77-րդ և 78-րդ կետերով սահմանվում է, որ** յուրաքանչյուր մասնակցի հետ հարցազրույցն ավարտելուց հետո անցկացվում է փակ գաղտնի քվեարկություն, և Հանձնաժողովի յուրաքանչյուր անդամ քվեարկում է կողմ կամ դեմ, որը սակայն հստակեցման կարիք ունի, քանի որ անհասկանալի է արդյոք Հանձնաժողովի անդամները կողմ կամ դեմ քվեարկում են հարցազրույցի հարցերի ճիշտ կամ սխալ տրված պատասխանների հարաբերակցության հիման վրա:  Կարգի 72-րդ կետով սահմանվում է, որ հարցազրույցի ընթացքում մասնակցի կողմից տրված պատասխանները գնահատվում են Հանձնաժողովի անդամների կողմից՝ **ճիշտ կամ սխալ**: Հետևաբար, անհրաժեշտ է հստակ նշել, որ եթե մասնակիցը հարցազրույցի հարցատոմսի հարցերի մեծ մասին տվել է ճիշտ պատասխան, ապա Հանձնաժողովի անդամը այդ դեպքում է կողմ քվեարկում և հակառակը, այսինքն՝ այնպես չլինի, որ Հանձնաժողովի անդամը կարող է կողմ քվեարկել այն դեպքում, երբ մասնակիցը հարցատոմսի մեկ կամ երկու հարցերին է տվել ճիշտ պատասխան և հակառակը.  **4. 135-րդ կետով սահմանվում է, որ** կադրային ստորաբաժանումը մրցույթն անցկացնելուց ոչ ուշ, քան մեկ ամիս առաջ հրապարակում է այն իրավական ակտերի ցանկը, որտեղից կազմվում են թեստերի հարցաշարերը, սակայն առաջարկում ենք վերոնշյալ դրույթը նախատեսել Կարգի 13-րդ կետում: Առաջարկությունը պայմանավորված է նրանով, որ Կարգի 13-րդ կետի 3-րդ ենթակետով հայտարարության մեջ ներառվում է նաև այն իրավական ակտերի ցանկը, որոնցից բխում են **հարցազրույցի հարցատոմսի հարցերը**, և հետևաբար նպատակահարմար է, որ այն իրավական ակտերի ցանկը, որտեղից կազմվում են թեստերի հարցաշարերը ևս հրապարակվեն հայտարարության մեջ.  **5.**  Կարգով նախատեսված չեն դրույթներ, որ եթե մրցույթին մասնակցելու համար քաղաքացու ներկայացրած փաստաթղթերն ամբողջական չեն և (կամ) դրանցում առկա է տեխնիկական թերություն, ապա նրան տեղեկացվում է այդ մասին և հնարավորություն է տրվում ողջամիտ ժամկետում համալրել անհրաժեշտ փաստաթղթերը և (կամ) շտկել առկա տեխնիկական թերությունները:  6. **2-րդ կետով հաստատված** հարկադիր կատարման ծառայության պաշտոններ զբաղեցնելու մրցույթի անցկացման **կարգի (այսուհետ՝ Կարգ)՝**  **20-րդ կետով սահմանվում է, որ** թափուր պաշտոնների առանձնահատկություններից ելնելով՝ կարող են կազմվել տարբեր բովանդակությամբ թեստային առաջադրանքներ:Սակայն, թեստային առաջադրանքները, ինչպես նախատեսված է Կարգի 57-րդ կետում, յուրաքանչյուր մրցույթի համար կազմվում է առանձին և հետևաբար դրանք տարբեր են լինում, այսինքն՝ վերոնշյալը վերաբերում է հարցաշարին:  Նույնաբովանդակ առաջարկություն արվել է նաև Նախագծի **1-ին կետով հաստատված** քրեակատարողական ծառայության պաշտոններ զբաղեցնելու մրցույթի անցկացման **կարգի վերաբերյալ, որն ընդունվել է և 1-ին հավելվածի 24-րդ կետի երկրորդ պարբերությունը հանվել է: Իրավական ակտի միասնականությունը ապահովելու նպատակով անհրաժեշտ է համանման կարգավորում նաև Կարգում.**  **7. 40-րդ կետով սահմանվում է, որ** հարցազրույցն անցկացնում է յուրաքանչյուր **մրցույթից առաջ** Գլխավոր հարկադիր կատարողի կողմից ձևավորված հանձնաժողովը, սակայն չի սահմանվում, թե քանի ժամ առաջ է ձևավորվում հանձնաժողովը և հանձնաժողովում ընդգրկված անդամներին երբ են տեղեկացնում այդ մասին, ինչպես նաև ինչ սկզբունքով են ընտրվում հանձնաժողովի անդամները:  Աշխատանքային կարգով Ձեր կողմից ներկայացվել է, որ կարգավորումների անհրաժեշտությունը բացակայում է, հաշվի առնելով այն հանգամանքը, որ հանձնաժողովը ձևավորվելու է ծառայության համապատասխան աշխատակցներից, որոնց ծանուցում է ուղարկվելու ներքին համակարգով: Առաջարկում ենք, որ Ձեր կողմից ներկայացված վերոնշյալ կարգավորումները ներառել Կարգի մեջ.    **8.** 53-րդ կետի վերջին նախադասությունը խմբագրվել է և աշխատանքային կարգով ներկայացվել է, որի համաձայն «Եթե մրցույթը հաղթահարում է այն անձը, ով չունի անհրաժեշտ աշխատանքային փորձ, ապա վերջինս, ներգրավվում է մեկամսյա ուսումնական դասընթացների՝ հանրային ծառայությունը համակարգող փոխվարչապետի որոշմամբ սահմանած կարգով:»: Առաջարկում ենք «ապա վերջինս» բառերը փոխարինել «ապա մինչև պաշտոնի նշանակվելը» բառերով:  **9. 53-րդ կետով սահմանվում է, որ** Գլխավոր հարկադիր կատարողը **տվյալ թափուր պաշտոնի** համար մրցույթում հաղթող ճանաչված մասնակիցներից մեկին կամ **մի քանիսին** նշանակում է համապատասխան պաշտոնումներում): Սակայն անհրաժեշտ է հստակեցնել, թե ինչպես կարող է տվյալ թափուր պաշտոնին նշանակվել մեկից ավելի անձ:  Վերոնշյալ առաջարկության վերաբերյալ աշխատանքային կարգով Ձեր կողմից ներկայացվել է պարզաբանում, որը հիմնավոր չէ, քանի որ «Հարկադիր կատարումն ապահովող ծառայության մասին» օրենքի 4-րդ հոդվածի 3-րդ մասով սահմանվում է, որ հարկադիր կատարման ծառայության պաշտոնների խմբերում պաշտոնների դասակարգումն իրականացվում է հարկադիր կատարման ծառայության պաշտոնների անվանացանկով և անվանացանկը վարվում է «Քաղաքացիական ծառայության մասին» օրենքով սահմանված կարգով, իսկ 52.1-ին հոդվածի 1-ին մասով՝ հարկադիր կատարման պաշտոնների համար սահմանվում է պաշտոնի անձնագիր և պաշտոնի անձնագրի հաստատման և փոփոխման հետ կապված հարաբերությունները կարգավորվում են «Քաղաքացիական ծառայության մասին» օրենքով: Հարկ է նշել, որ քաղաքացիական ծառայության յուրաքաչյուր պաշտոն ունի պաշտոնի անձնագիր և ծածկագիր, և յուրաքանչյուր պաշտոնի համար անցկացվում է առանձին մրցույթ և հաղթող է ճանաչվում միայն մեկ մասնակից:  Ելնելով վերոգրյալից և հիմք ընդունելով քաղաքացիական ծառայության մեթոդաբանությունը, առաջարկում ենք 53-րդ կետը խմբագրել՝ նշված առաջարկությանը համապատասխան.  **10. 64-րդ կետով սահմանվում է, որ** հարցազրույցի ընթացքում մասնակցին կարող է տրվել նաև 3-5 հարց՝ մասնակցի՝ որպես հարկադիր կատարող, գործելու համար կարևոր այլ անձնական հատկանիշները գնահատելու համար: Սակայն, արդյոք նպատակահարմար է, որ անձնական հատկանիշները գնահատվեն, և բացի այդ ինչպես է այն գնահատվելու և արդյոք այն ազդելու է մրցույթի մասնակցի հարցազրույցի փուլի գնահատման վրա:  Աշխատանքային կարգով ներկայացված պարզաբանման մեջ չի հստակեցվել, թե արդյոք 3-5 հարցերը, որոնք տրվելու են մասնակցին, ազդում են մրցույթի մասնակցի հարցազրույցի փուլի գնահատման վրա: Ելնելով վերոգրյալից, առաջարկում ենք ևս մեկ անգամ ներկայացնել պարզաբանում այս հարցի վերաբերյալ.  **11.** Կարգով սահմանված չէ, եթե տվյալ մրցույթին դիմող չի լինում կամ հաղթող չի ճանաչվում և այլն, ապա քանի անգամ կարող է հայտարարվել մրցույթ տվյալ պաշտոնի համար, քանի որ այն կարող է բազմակի անգամ կրկնվել և տվյալ թափուր պաշտոնը երկար ժամանակ չզբաղեցվի: Առաջարկում ենք, եթե երկու անգամ անընդմեջ մրցույթ հայտարարելու դեպքում տվյալ թափուր պաշտոնը չի զբաղեցվում, ապա փոփոխվում է տվյալ պաշտոնի համար սահմանված պահանջները (պաշտոնի անձնագիրը):  Վերոնշյալ առաջարկության վերաբերյալ աշխատանքային կարգով Ձեր կողմից ներկայացվել է պարզաբանում, որը վիճելի է, քանի որ վերոգրյալով չի առաջարկվել փոխել հարկադիր կատարողի իրավունքները կամ պարտականությունները, այլ օրինակ՝ կարելի է փոխել անձնագրով նախատեսված կրթության պահանջը: | 1. Ընդունվել է: 2. Ընդունվել է: 3. Ընդունվել է մասնակի: 4. Ընդունվել է: 5. Ընդունվել է: 6. Չի ընդունվել: 7. Ընդունվել է: 8. Ընդունվել է: 9. Ընդունվել է: 10. Չի ընդունվել: 11. Ընդունվել է: | 1. Նախագծում կատարվել է համապատասխան փոփոխություն: 2. Նախագծում կատարվել է համապատասխան փոփոխությւոն: 3. Խմբագրման արդյունքում՝ քվեարկությունը իրականացվում է հարցազրույցի հարցերի ճիշտ կամ սխալ տրված պատասխանների հարաբերակցության հիման վրա: 4. Նախագծում կատարվել են համապատասխան փոփոխություններ: 5. Նախագծում կատարվել է համապատասխան փոփոխություն:   6. Նախագծի կարգավորումից բխում է, որ կազմվելու է թեստային հարցաշար, որի հիման վրա մշակվելու են թեստային առաջադրանքներ, հետևաբար՝ հարցաշարը մեկն է, իսկ թեստային առաջադրանքները բազմաթիվ և տարաբնույթ՝ կախված թափուր պաշտոնին ներկայացված պահանջներից:  7. Նախագծում կատարվել է համապատասխան փոփոխություն:  8. Նախագծում կատարվել է համապատասխան փոփոխություն:  9. Նախագծում կատարվել է համապատասխան փոփոխություն:  10. Հարկադիր կատարողն իր ամենօրյա աշխատանքում անընդհատ պետք է շփվի կատարողական վարույթի կողմերի հետ՝ պարտապանի և պահանջատիրոջ, իրացնի գույք, իրականացնի վտարում, կազմակերպի երեխայի տեսակցություն, իրականացնի երեխայի հանձնում և այլն, ուստի մասնագիտական որակներից զատ հարկադիր կատարողի ամենակարևոր հատկանիշը՝ դա իր անձնական ունակություններ են, որոնք առավելապես հաշվի են առնվում մրցույթի ժամանակ, մասնավորապես, մեր խորին համոզմամբ, որպեսզի վերջինս անշեղ շփվի երեխաների, նրանց ծնողների, վտարվող քաղաքացիների հետ, պետք է ստուգվի և գնահատվի վերջիններիս անձնական հատկանիշները (մասնավորապես՝ ինքնատիրապետում, բարեվարքություն, վարվեցողություն, հեղինակության (ազդեցության) չափավոր կիրառում, պատասխանատվության զգացում, ունկնդրելու կարողություն, հաղորդակցման հմտություններ և հարկադիր կատարողի աշխատանքի համար անհրաժեշտ ոչ մասնագիտական այլ հատկանիշներ): Ուստի, հաշվի առնելով, որ սույն կարգը գրելիս պետք է հաշվի առնել Ծառայության գործառութային առանձնահատկությունները՝ նպատակահարմար ենք գտնում ստուգել վերջինիս անձնական հատկանիշները, ինչպես, օրինակ, այսօր այս մոդելը արդունավետ օգտագործվում է դատավորների քննության ժամանակ:  11. Նախագծում կատարվել է համապատասխան փոփոխություն: |